Sewe Gedaantes van die Vyand | YAHWEH-NISSI
Sewe Gedaantes van die Vyand	April 22, 2017April 22, 2017 / the Author	Die briewe aan die sewe gemeentes in Openbaring 2 en 3 is toegespits op belangrike aspekte van die voortgaande stryd tussen die koninkryk van God en die vyandige ryk van Satan. Dissipels van Christus moet bewus wees van die groot stryd vir die beheer oor hulle siele, en die nodige stappe doen om te voorkom dat hulle geestelik verblind en mislei word deur die duiwel. Hy is die selfverklaarde god van ŉ moreel vervalle en godsdienstig verwarde wêreld, en is vasberade om mense weg te hou van die Here Jesus wat die ware Verlosser en Koning van die wêreld is (2 Kor. 4:4). Uit die verborge dieptes van die koninkryk van die duisternis word voortdurend nuwe maniere bedink om mense deur valse leerstellings weg te lok van die waarheid van die Here en sy Woord sodat hulle geestelik op ŉ dwaalspoor kan beland en in die verleier se mag val. Hy en sy medewerkers gebruik ook ŉ groot verskeidenheid harde metodes soos vervolging, geweld en intimidasie om hulle mag af te dwing.
Deur menslike vernuf alleen sal ons nie staande kan bly teen die aanslae van die Bose nie, maar ons is nie alleen in hierdie groot stryd nie. Jesus Christus is die Hoof van die kerk en het die versekering gegee dat die poorte van die doderyk nie sy kerk op aarde sal oorweldig nie (Matt. 16:18). Hy het aan ons die genademiddels wat terselfdertyd as ŉ geestelike wapenrusting dien, voorsien sodat ons in die intense geestelike oorlog wat rondom ons woed, oorwinning kan behaal en ook vordering kan maak in die bereiking van ons doelwit om die evangelie wêreldwyd te verkondig. Die mikpunt van alle Christene moet wees om geestelik sterk te wees en die wedloop van hulle geloofslewe as oorwinnaars te eindig (Ef. 6:10; Heb. 12:1-2).
Die sewe gemeentes is tipiese voorbeelde van die wêreldwye kerk van Christus, maar die duiwel is ŉ meester in die kuns van verleiding en benader elkeen van hulle in ŉ verskillende vermomming. . . .
Share this:TwitterFacebookGooglePinterestWhatsAppLike this:Like Loading...	Afrikaans	aanslae van die Bose, geestelike wapenrusting, sewe gemeentes	Post navigation
← Buchan’s It’s Time: ‘If we don’t pray now…’Doctrinal Statement →	Leave a Reply Cancel reply	Enter your comment here...